04/07/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación do convenio colectivo da empresa Vulcarol, S. L.

Visto o texto do convenio colectivo da empresa VULCAROL para o persoal adicado á limpeza industrial da refinería da Coruña (código 15004171012004), que subscribiu a comisión negociadora con data do 26 de marzo de 2013, e de conformidade co disposto no artigo 90, números 2 e 3, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo, e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia A Xefatura Territorial de Traballo e Benestar da Coruña RESOLVE: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 18 de xuño de 2013. Xefa territorial MARÍA PILAR CARIDAD ALONSO CONVENIO COLECTIVO DA EMPRESA VULCAROL, S. L. PARA O PERSOAL DA LIMPEZA INDUSTRIAL DA REFINERÍA DE REPSOL-PETRÓLEO DE A CORUÑA 2013-2014 Artigo 1.º.–Ámbito funcional e territorial. Son asinantes do presente convenio dunha parte a representación da empresa e da outra o seu delegado de persoal neste centro de traballo. Este convenio regulará as relacións de traballo entre a empresa “VULCAROL, S. L.”, adicada á limpeza industrial da refinería da Coruña, e os seus traballadores adscritos ao contrato de limpeza industrial co número de contrato 2011/0025 e calquera que o suceda. Artigo 2.º.–Ámbito persoal. Afecta a todos os traballadores adscritos á limpeza industrial da refinería de “REPSOL-PETRÓLEO” da Coruña. Artigo 3.º.–Vixencia e duración. Este convenio terá unha vixencia de dous anos, dende o 1 de xaneiro de 2013 ao 31 de decembro de 2014. Artigo 4.º.–Denuncia. O presente convenio deberá denunciarse por calquera das partes antes dos tres últimos meses do ano 2014. As partes comprométense a, unha vez denunciado o convenio para o ano 2015, iniciar as negociacións, ao máis tardar, no mes de decembro de 2014. Artigo 5.º.–Prórroga. O presente convenio prorrogarase tácitamente de ano en ano se ningunha das partes o denunciase ao seu termo ou ao dalgunha das súas prórrogas. No caso de prorrogarse por un ano, efectuarase un aumento salarial equivalente ao incremento porcentual do IPC real no seu conxunto estatal nos doce meses anteriores. Artigo 6.º.–Comisión paritaria. Créase unha comisión paritaria, segundo o establecido no artigo 85.3h do E. T., no momento da sinatura do presente convenio. Esta comisión paritaria, constituída por un representante da parte empresarial e un da parte social, será o organismo encargado da interpretación, aplicación e vixilancia do presente convenio. Esta comisión paritaria coñecerá daquelas cuestións establecidas na lei e en particular no Real decreto lei 7/2011, do 10 de xuño. O prazo de actuación desta comisión establécese en 10 días. Para solucionar as discrepancias no seo de dita comisión, as partes someteranse aos sistemas non xudiciais de solución de conflictos de traballo establecidos no Acordo Interprofesional Galego (AGA), nos propios termos en que neste están formulados. Artigo 7.º.–Condicións máis beneficiosas. Os traballadores que con anterioridade á sinatura do convenio disfrutasen de condicións máis beneficiosas, consideradas en conxunto e cómputo anual, que as aquí pactadas, conservarán as mesmas. Artigo 8.º.–Xornada laboral. A xornada máxima será de 39 horas semanais (de luns a venres) de traballo efectivo segundo o estipulado no calendario laboral de mantemento do persoal de “REPSOL-PETRÓLEO”. Esta distribución farase a xeito de calendario anual, o cal deberá ser asinado polo representante dos traballadores. Artigo 9.º.–Salarios. Os salarios son os estipulados nas táboas salariais anexas. As retribucións do presente convenio colectivo enténdense na súa totalidade e non polo desglose individualizado dos diferentes elementos e conceptos que o compoñen. Artigo 10.º.–Antigüidade. Abónase un complemento persoal de antigüidade fixado en trienios, segundo as contías fixadas no anexo III do “Convenio colectivo de limpeza de edificios e locais da Coruña 1998-2001”. Dende o 31.12.98 non se devengaron novos trienios. A todos aqueles traballadores que tiveron pendente de cumprir un novo trienio, a excepción daqueles que conten cunha antigüidade posterior ao 01.01.98, abónaselles a parte correspondente ao tempo transcorrido dende a data do último trienio cumprido e o 31.12.98, rateado por meses, e nas contías que se establecen no anexo III do convenio colectivo mencionado anteriormente. A suma destas cantidades pasóu a denominarse complemento de antigüidade consolidada. Pola desaparición do complemento de antigüidade, dende do 01.01.99, todos os traballadores percibiron unha compensación económica segundo as cantidades e polos conceptos establecidos no anexo IV do convenio colectivo xa citado, abonados no período de 6 anos de 1999 a 2004, a razón de 1/6 anual. O complemento de antigüidade consolidada que veñen percibindo os traballadores adscritos á limpeza industrial da refinería de “REPSOL-PETRÓLEO” da Coruña con anterioridade ao 31-12-1998, terá o mesmo incremento que o que experimenten as retribucións salariais. Artigo 11.º.–Plus de centro de traballo. Establécese este plus para os traballadores do centro con unha antigüidade mínima de 5 anos. No caso de faltar ao traballo un día ou dous medios sen xustificar descontarase a totalidade do plus mensual. Para o ano 2013 fíxase un importe de 51,00 euros mensuais. Para o ano 2014 o importe será de 52,02 euros mensuais. Artigo 12.º.–Plus de asistencia. Establécese para o ano 2013 un plus de asistencia na contía de 72,59 euros mensuais para todos os traballadores calquera que sexa a sua antigüidade ou grupo profesional. Para o ano 2014 este plus será de 74,04 euros mensuais. No caso de faltar ao traballo un día ou dous medios, sen xustificar, descontarase a totalidade do plus. No caso de enfermidade descontarase a parte proporcional aos días faltados, coas excepcións que quedan recollidas no artigo 38 do convenio. Artigo 13.º.–Plus de transporte. Establécese para o ano 2013 un plus de transporte de 72,16 euros mensuais para todos os traballadores calquera que sexa a sua antigüidade ou grupo profesional. Para o ano 2014 este plus será de 73,60 euros mensuais. Este plus percibirase nas 12 mensualidades, e a prorrata da xornada realizada. Artigo 14.º.–Plus de tóxicos. Todos os traballadores que realicen as súas funcións en “REPSOL-PETRÓLEO” percibirán un plus de tóxicos dun 20% do salario base. Artigo 15.º.–Plus de actividade. Será de 31,84 euros mensuais no ano 2013 e de 32,48 euros mensuais no ano 2014. Terá a mesma suba anual que a que experimente o convenio. Artigo 16.º.–Plus de traballos en máxima. Para o ano 2013 será de 8,74 euros diarios e de 8,92 euros para o ano 2014. Este plus percibirase cando se traballe en máxima, independentemente que o traballo sexa toda a xornada ou só parte dela. Artigo 17.º.–Horas extraordinarias. As partes asinantes do presente convenio acordan a conveniencia de reducir ao mínimo indispensable a realización de horas extraordinarias, axustándose aos seguintes criterios: a) Horas extraordinarias que veñan esixidas pola necesidade de reparar sinistros ou outros danos extraordinarios e urxentes, así como no caso de risco de perda de materias primas: Sí a súa realización. b) Horas extraordinarias habituais: Supresión. c) Horas extraordinarias estructurais, que serán as necesarias por contratos ou períodos punta de producción, ausencias imprevistas, cambios de quendas e outras circunstancias de carácter estructural ou técnico da propia natureza da actividade: Mantemento, sempre que non quede a utilización das distintas modalidades de contratación temporal ou parcial previstas na lei. d) En relación ao obxectivo de estimular a creación de emprego a través da reducción de horas extraordinarias, as partes coincidiron na importancia do estricto cumprimento do artigo 35 do E. T. O incumprimento deste artigo será considerado falta grave. O prezo das horas extraordinarias é o estipulado nas táboas salariais anexas. Enténdese por festivas as horas traballadas en sábados, domingos, festivos e noites. As horas pódense compensar en efectivo ou en tempo equivalente de descanso, previo acordo entre as partes: 5 horas extras normais: 1 xornada de descanso.4 horas extras festivas: 1 xornada de descanso. No caso de que a empresa requira a realización de horas extraordinarias, a calquera traballador, estando éste no seu período de descanso, e éstas non superen o número de tres, abonaráselle media hora mais en concepto de extra, como axuda de transporte. Artigo 18.º.–Dietas. Establécese para o ano 2013 un importe mínimo para as dietas de 52,07 euros cando se teña que comer e pernoctar fora da casa, de 31,23 euros cando se realicen as dúas comidas principais fora do domicilio e de 17,45 euros cando se realice unha soa comida. Para o ano 2014 estas cantidades serán de 53,11 euros, 31,86 euros e 17,80 euros respectivamente. Se, por necesidades do servizo, a comida retrasárase ou adiantárase como mínimo media hora a empresa abonaría a comida. Artigo 19.º.–Retén. A empresa procurará evitar que os traballadores que estén de Retén se queden a facer horas extraordinarias, a non ser, que ditas horas pertenzan ao retén. Para o ano 2013 o valor do retén será de 149,96 euros semanais. Para o ano 2014 será de 152,96 euros semanais. A partires do un de xaneiro de 2014 cada traballador que esté de Retén recibirá ademais 10 euros por cada día festivo que coincida entre luns e venres. Artigo 20.º.–Nocturnidade. Fíxase un plus de traballo nocturno dun 30% do salario base das táboas anexas para todos os traballadores que presten os seus servizos entre as 22 e as 6 horas. Todo o persoal que traballe máis do 80% da súa xornada en horas nocturnas, cobrará o plus de nocturnidade sobre o 100% do salario base mensual. Artigo 21.º.–Limpeza de tanques. A empresa e o representante dos traballadores negociarán a prima a percibir polos traballadores antes da limpeza de cada tanque. A prima corresponde independentemente que o traballador realice as súas funcións dentro ou fora do tanque. Artigo 22.º.–Pagas extraordinarias. Todo o persoal percibirá dúas pagas extraordinarias: paga extra de xullo e paga extra de nadal. As citadas pagas abonaranse co mes de xuño a paga de xullo e co mes de novembro a de nadal. O devengo das citadas pagas extraordinarias será semestral do 1 de xaneiro ao 30 de xuño a de xullo e do 1 de xullo ao 31 de decembro a de nadal. O importe destas pagas será dunha mensualidade de salario base mais o complemento de antigüidade consolidada. As pagas extras percibiranse na súa integridade, independentemente que o traballador estivera en situación de I. T. por calquera causa. Artigo 23.º.–Gratificación en concepto de beneficios. Consideraranse como tais e na contía dunha mensualidade de salario base máis o complemento de antigüidade consolidada. Esta paga deberá referirse ao ano natural anterior, abonándose a prorrata do tempo de servizo. Dita paga abonarase co mes de febreiro. Ao igual que nas recollidas no artigo anterior, a paga de beneficios percibirase na súa integridade independentemente que o traballador estivera en situación de I. T. por calquera causa. Artigo 24.º.–Traballos de grupo profesional superior. No caso de que por necesidade do servizo fixéranse traballos de un grupo profesional superior percibiríanse os salarios correspondentes a ese grupo profesional. Artigo 25.º.–Cambio de turno. Cando, por necesidade do servizo, sexa preciso facer un cambio de turno obrigatorio o traballador terá, cando menos, 24 horas consecutivas de descanso. De non ser así, as horas percibiranse como horas extraordinarias. Artigo 26.º.–Pago de salarios. As retribucións mensuais serán abonadas polas empresas dentro dos catro primeiros días de cada mes. A empresa concederá unha hora para o cobro cando se faga por talón ou transferencia bancaria. Artigo 27.º.-Anticipos. Os traballadores terán dereito a percibir, sen que chegue o día sinalado para o cobro dos salarios, anticipos a conta do traballo xa realizado, non podendo ser superior ao 90% do realmente traballado. Entenderase como salario o correspondente a unha mensualidade máis a parte proporcional das pagas extraordinarias. Artigo 28.º.–Descansos. Todo traballador de xornada continuada, terá dereito a un descanso de quince minutos obrigatorios, computable a todos os efectos como tempo de traballo efectivo. A empresa comprométese a cumprir estrictamente o artigo 34, ponto 3.º do E. T. (descanso de 12 horas entre xornadas). Artigo 29.º.–Tempo para o aseo. Todo o persoal ten dereito a 20 minutos á saída do traballo para lavarse ou ducharse e cambiarse. Na xornada partida enténdese que hai duas saídas do traballo, e o traballador dispón a cada unha delas de 20 minutos para o aseo. Este tempo computa a todos os niveis como tempo de traballo efectivo. Artigo 30.º.–Vacacións. Serán de 30 dias naturais para todos os traballadores afectados por este convenio, retribuidas de acordo co salario base, antigüidade consolidada, plus de asistencia, plus de transporte, plus de centro de traballo e plus de actividade, así como o 50% do plus de nocturnidade que se viñera percibindo. A partires do un de xaneiro de 2014 engadirase a súa retribución o 40% do plus de tóxicos. As vacacións non poderán ser compensadas en metálico, agás no caso de liquidación de contrato ou despido. As vacacións disfrutaranse por cada ano natural de servizo. No caso de que un traballador se empregue no transcurso do ano ou deixe a empresa no transcurso do mesmo, disfrutará do tempo de vacacións segundo vínculo coa empresa. O goce das vacacións anuais será rotatorio, non estando ningún traballador obrigado a disfrutar as vacacións no inverno durante dous anos consecutivos, entendendo como meses de inverno, todos os do ano agás os de xuño a setembro, ambos inclusive. O inicio do período de vacacións sempre será nun dia laborable. A lista das vacacións será feita tendo en conta que só poden coincidir 3 traballadores no mes de xullo, 3 no de agosto e 2 por cada un dos outros meses. Evitarase tamén a coincidencia de dous ou máis conductores por mes. Artigo 31.º.–Licencias retribuídas. A empresa dará obrigatoriamente licencias retribuídas, como se de traballo efectivo se tratasen, a todos os traballadores que o soliciten, polos seguintes motivos: – Por matrimonio: 20 días. – Por matrimonio de fillos ou irmáns: un día. – Por nacemento, adopción e acollemento de fillo: tres días naturais. – Por enfermidade grave do cónxuxe, pais e fillos: tres días naturais. – Por morte do cónxuxe, pais, irmáns, irmáns políticos, sogros, avós, fillos, xenros e noras: tres días naturais. – Polos últimos tres motivos se fose fóra da localidade: catro días naturais. – Por morte de familiares de 3.º grao: un día. As parellas de feito terán os mesmos dereitos que os matrimonios, abondando con presentar o certificado de empadroamento. Nos supostos non recollidos neste apartado estarase ao establecido no Estatuto dos Traballadores. – Cumprimento dun deber público: o tempo necesario. – Para asistir ao médico: o tempo necesario. – Para o recoñecemento médico anual: un día. – Cambio de enderezo: un día natural. Se fose fóra da localidade: dous días naturais. – Por exames: o tempo necesario. – Asistencia a xuízos: o tempo necesario. Artigo 32.º.–Licencias non retribuídas. Durante o ano concederánse sete días de licencias non retribuídas, segundo as necesidades dos traballadores. Estas licencias non se poderán fraccionar en mais de dous períodos. Artigo 33.º.–Prendas de traballo. A empresa dará dende o primeiro día de traballo as prendas de protección, hixiene e traballo que fosen necesarias segundo o que prescribe a actual normativa de prevención de riscos laborais, ademais e obrigatoriamente entregaranse por ano, como mínimo, dous buzos ou faenas completas (pantalón, camisa e chaqueta), dúas toallas de ducha, unha chaqueta de auga acolchada e a roupa necesaria en caso de deterioro. Os buzos ou faenas e as toallas entregaranse antes do 31 de xaneiro e a chaqueta acolchada antes do 30 de setembro. A empresa farase cargo do lavado da roupa de traballo. Artigo 34.º.–Vestiarios. A empresa virá obrigada a solicitar do seu cliente que se facilite un cuarto apropiado ás necesidades do persoal. Artigo 35.º.–Seguro de vida. A empresa afectada por este convenio subscribirá pólizas de seguro colectivo a favor de todo o persoal por un capital de 22.000 euros para as continxencias de morte, incapacidade permanente total, absoluta ou gran invalidez derivadas calquera delas de accidente laboral, incluído o accidente “in itinere”. Artigo 36.º.–Embarazos e igualdade. Durante a época de embarazo, por prescrición médica ou indicación do facultativo, a traballadora ocupará un posto de menos esforzo. Para o referido ao artigo 85.1 do E. T. sobre medidas dirixidas a promover a igualdade de trato e de oportunidades entre mulleres e homes no ámbito laboral estarase ao disposto na lexislación vixente. Artigo 37.º.–Xustificantes médicos. Será obrigación da empresa proporcionar ao centro de traballo os volantes de asistencia para uso dos traballadores no caso de enfermidade. Dito volante, selado e asinado polo médico e cumprimentado polo mesmo, deberá ser suficiente como xustificante do tempo de ausencia do traballador. Artigo 38.º.–Incapacidade temporal. Os traballadores afectados polo presente convenio que causen baixa por accidente laboral percibirán o 100% do salario convenio dende o primeiro día da baixa. Así mesmo, percibirán o 100% do salario convenio dende o primeiro día de baixa ata un máximo de catro meses, os traballadores que causen baixa de I. T. con hospitalización ou por intervención cirúrxica, independentemente, de que parte de dito período estivese hospitalizado e parte de convalecencia domiciliaria. O plus de asistencia, as pagas extras e a paga de beneficios non se verán afectadas no seu importe habitual polas situacións de I. T. derivadas de accidente de traballo. Tampouco se verán afectados no seu importe polas baixas de I. T. contempladas no parágrafo anterior durante o período e nas condicións sinaladas no mesmo. Con respecto á I. T. derivada de enfermidade común ou accidente non laboral terase en conta o disposto nos artigos 22 e 23 do presente convenio, en relación co abono das pagas extraordinarias e gratificación de beneficios. Artigo 39.º.–Saúde laboral. Será de aplicación a vixente Lei 31/1995, do 8 de novembro, de prevención de riscos laborais e normativa que a desenvolve. A empresa recoñece o dereito dos empregados a traballar nun medio exento de riscos de acoso sexual e comprométese a non permitir nin tolerar ningún comportamento desa natureza. Acoso sexual. –Denomínase acoso sexual aquelas conductas verbais ou físicas de natureza sexual que son consideradas ofensivas e non desexables pola persoa que as sofre. As persoas comprométense a tratar con discreción e prontitude as reclamacións que se presenten por este motivo tanto de xeito persoal ou a través dos comités de empresa ou delegados de persoal. Tamén se comprometen a non exercer ningún tipo de represalias sobre as persoas que sufran ou denuncien actuacións deste tipo. A revisión médica anual e obrigatoria será por conta da empresa. Artigo 40.º.–Período de proba. O período de proba quedará establecido nas seguintes formas: Persoal obreiro ou subalterno: 15 días. Persoal técnico e administrativo: 2 meses. Persoal titulado: 2 meses. Artigo 41.º.–Contratos eventuais por circunstancias do mercado. Para este tipo de contrato será de aplicación o estipulado no artigo 35 do “Convenio colectivo provincial de limpeza de edificios e locais da Coruña”. No suposto de non producirse a extinción á terminación da vixencia máxima do mesmo, se o traballador segue prestando servizos a mesma, o contrato se transformará en indefinido. O presente contrato só será de aplicación para o persoal que preste servizos directamente para as empresas do sector, nunca aos de empresas de traballo temporal. Artigo 42.º.–E. T. T. As partes afectadas polo presente convenio renuncian expresamente á utilización de empresas de traballo temporal. Artigo 43.º.–Ceses voluntarios. O prazo de aviso previo nos casos de cese voluntario dos traballadores será de 15 días. Artigo 44.º.–Dereitos sindicais. A empresa incluida no ámbito funcional deste convenio, descontará na nómina mensual dos traballadores, a petición destes, o importe da cota sindical correspondente. Para o cal, os traballadores interesados, remitirán a dirección da empresa un escrito no que expresarán con claridade a orde de desconto, a central ou sindicato a que pertencen, a contía da cota, así como o número da conta corrente ou libreta de aforros do banco ou caixa de aforros para poder ser transferida a citada cantidade. Os traballadores que ostentando a condición de representantes sindicais realicen a súa xornada laboral en horas nocturnas poderán disfrutar as horas sindicais que puideran corresponderlles na xornada laboral anterior ou posterior, de común acordo coa dirección da empresa e seguindo en todo caso criterios organizativos. Seccións sindicais. –Amplíase ás empresas de 50 ou máis traballadores todos os dereitos sobre seccións sindicais de empresa, os estipulados na Lei orgánica 11/85, do 2 de agosto, de liberdade sindical. Quen obteña cargos a nivel provincial, autonómico ou estatal, nas organizacións sindicais terán dereito a excedencia forzosa, con reserva do posto de traballo e reingreso automático. Así mesmo terán dereito a asistencia e ao acceso ao centro de traballo para participar en actividades propias do seu sindicato ou do conxunto dos traballadores, previa comunicación ao empresario e sen que o exercicio deste dereito poda interromper o desenvolvemento normal do proceso productivo. A empresa facilitará na medida das súas posibilidades a realización de asembleas cando fose necesario, naqueles centros que reúnan condicións para elo e nos demais centros facilitarán aos traballadores a asistencia a ditas asembleas cando se realicen noutro lugar. O exercicio deste dereito non afectará a xornada laboral polo que será recuperable o tempo de traballo que se vexa afectado pola realización das citadas asembleas. Polo demais, as competencias e garantías da representación dos traballadores, será a establecida nos artigos 64 e 68 do E. T. e na Lei orgánica de liberdade sindical. Artigo 45.º.–Adscrición do persoal. As partes asinantes asumen as obrigas que puideran derivarse do artigo 33.º do “Convenio colectivo de limpeza de edificios e locais da Coruña” que se reproduce a continuación: 1.–Ao termo da concesión dunha contrata de limpeza os traballadores da empresa contratista saínte pasarán a ser adscritos á nova titular da contrata, quen se subrogará en todos os dereitos e obrigas, sempre que se dea algún dos seguintes supostos: a) Traballadores en activo que presten servizos en dito centro cunha antigüidade mínima de seis meses, sexa cal fose a modalidade do seu contrato. b) Traballadores que no momento do cambio de titularidade da contrata se atopen enfermos, accidentados, en excedencia ou en situación análoga, sempre e cando prestaran os seus servizos no centro de traballo de subrogación con anterioridade á suspensión do contrato de traballo, e que reunan a antigüidade mínima establecida no apartado a). c) Traballadores que con contrato de interinidade substitúan a algúns dos traballadores citados no apartado anterior. d) Traballadores de novo ingreso que por esixencias do cliente se incorporaran ao centro de traballo como consecuencia da ampliación da contrata, dentro dos últimos seis meses. e) O persoal incorporado polo anterior titular a este centro de traballo dentro dos seis meses, seguirá pertencendo a dita empresa e non se producirá a subrogación citada agás que se acredite a súa nova incorporación ao centro e a empresa.2.–Todos os supostos anteriormente contemplados deberán acreditarse, feacientemente e documentalmente pola empresa saínte no prazo de cinco días hábiles, mediante os documentos que se detallan ao final deste artigo. O indicado prazo contará dende o momento no que a empresa entrante comunique feacientemente a saínte e a “Asociación Provincial de Empresarios de Limpeza da Coruña”, ser a nova adxudicataria do servizo. De non cumprir este requisito a empresa entrante, automáticamente, e sen máis formalidades, subrogarase en todo o persoal que preste os seus servizos no centro de traballo. En calquera caso, o contrato de traballo entre a empresa saínte e os traballadores, só se extingue no momento que se produza a subrogación do mesmo á nova adxudicataria.3.–Non operará a subrogación no caso dun contratista que realice a primeira limpeza e non subscribise contrato de mantemento.4.–Se a subrogación dunha nova titular da contrata, implicase que un traballador realizase a súa xornada en dous centros distintos afectando a un só deles o cambio da titularidade da contrata, os titulares das mesmas xestións o pluriemprego legal do traballador, así como o disfrute conxunto de período das vacacións, abonándose pola empresa saínte a liquidación por partes proporcionais das pagas correspondentes. Esta liquidación non implicará o finiquito, se se segue traballando para a empresa.5.–A aplicación deste artigo será de obrigado cumprimento ás partes que vincula, empresa cesante, nova adxudicataria e traballador. Non desaparecerá o carácter vinculante deste artigo no caso de que a empresa adxudicataria do servizo suspendese o mesmo por un período inferior a seis meses, dito persoal, con todos os seus dereitos, adscribirase á nova empresa. Documentos a facilitar pola empresa saínte á entrante: Documento de adscrición (anexo III ). Certificado do organismo competente de estar ao corrente do pago da Seguridade Social. Fotocopias das 4 últimas nóminas do persoal afectado. Fotocopia dos TC1 e TC2 de cotización á seguridade social dos 4 últimos meses. Copia do último contrato de traballo e as súas prórrogas, no caso de existir. Relación do persoal na que se especifique nome e apelidos, enderezo, n.º de afiliación á seguridade social, antigüidade, xornada, horario, modalidade da súa contratación e data de disfrute das súas vacacións. Igualmente, e dentro dos 15 días seguintes á subrogación, a empresa saínte estará obrigada a enviar á empresa entrante, copia dos documentos, debidamente dilixenciados por cada traballador, no que se faga constar que este recibíu da empresa saínte a súa liquidación de partes proporcionais dos seus haberes ata o momento da subrogación, non quedando pendente cantidade algunha. O incumprimento da entrega deste documento en nada afectará á subrogación dos traballadores. Artigo 46.º.–Normas supletorias. Para o non previsto no presente convenio, ou estando previsto sempre que beneficie aos traballadores, será de aplicación o “Convenio colectivo provincial de limpeza de edificios e locais da Coruña”. Serán normas subsidiarias do establecido neste convenio, o “Acordo marco estatal do sector da limpeza de edificios e locais”. Artigo 47.º.–Solución de conflictos. As partes asinantes deste convenio, durante a vixencia do mesmo, acordan someterse ás disposicións contidas no Acordo Interprofesional Galego sobre procedementos extraxudiciais de solución de conflictos colectivos de traballo (AGA), nos propios termos en que están formuladas. Artigo 48.º.–Cláusula de inaplicación do convenio. É intención das partes asinantes dar pleno cumprimento ao contido pactado no convenio colectivo durante toda a vixencia do mesmo. Por elo, si excepcionalmente xurdira calquera posible necesidade de inaplicación do mesmo, a empresa exporá tal circunstancia a súa comisión paritaria, coa vontade de buscar solucións non traumáticas que permitan facer fronte á problemática plantexada, comprometéndose ambas partes a poñer todos os esforzos para alcanzar un acordo. Unha vez transcorrido un prazo non superior a 7 días sen que as partes alcanzasen un acordo no seo da comisión paritaria, poderase acudir, de conformidade co disposto no artigo 82 do Estatuto dos Traballadores, aos procedementos establecidos no AGA, de mediación ou conciliación instadas por calesquera das partes, ou no seu caso de arbitraxe, sempre e cando éste sexa instado de común acordo por ámbalas dúas partes. TÁBOA SALARIAL ANO 2013 LIMPEZA INDUSTRIAL REPSOL-PETRÓLEO ANEXO I H. E. N.: hora extra normal. H. E. F.: hora extra festiva Todas as mensualidades son de 30 días TÁBOA SALARIAL ANO 2014 LIMPEZA INDUSTRIAL REPSOL-PETRÓLEO ANEXO II H. E. N.: hora extra normal. H. E. F.: hora extra festiva Todas as mensualidades son de 30 días ANEXO III DOCUMENTO DE ADSCRICIÓN Empresa _________________________________ N.º Seg. Soc. ___/ ______________ Enderezo ____________________________________________ C. I. F. ____________ Centro de traballo: ______________________________________________________ Traballador/a: _______________________________ N.º Seg. Soc. ___/ ____________ Enderezo: ___________________________________________ D. I. ______________ Data de antigüidade: ___________ Categoría laboral: _________________________ Xornada diaria: ______ horas ______ minutos. Xornada semanal: _____ horas ______ minutos. Horario de traballo: de ____________ a ____________ de ____________ a ____________ Observacións: ______________________________________________________________________ ______________________________________________________________________ ______________________________________________________________________ ______________________________________________________________________ Pola empresa: O traballador/a: